Diari Oficial de la Generalitat Valenciana


Sumari del DOGV 5340, del 06-09-2006 (2006/9486)

Notificació a Rachid Khattabi. Judici verbal de desnonament número 1.351/2005.
------------------------------------------------------------------------------

### Dades del document

Número de DOGV
:   5340

Data del DOGV
:   06-09-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/9486


Organisme emissor
:   Jutjat de Primera Instància Número 3 de Castelló de la Plana

Tipus de document
:   Anunci

Notificació a Rachid Khattabi. Judici verbal de desnonament número 1.351/2005. [2006/M9486]  
Part demandant: Rosa María Rodrigo Pitarch.  
Part demandada: Rachid Khattabi.  
Sobre: verbals d'arrendament i precaris.  
En el judici a què es fa referència, s'ha dictat la resolució el text literal de la qual és el següent:  
Sentència número 140/06.  
Jutgessa que la dicta: María Dolores Bellés Centelles.  
Lloc: Castelló de la Plana.  
Data: 13 de juliol de 2006.  
Part demandant: Rosa María Rodrigo Pitarch.  
Advocat: Angel Arrufat.  
Procurador: Linares Beltrán, María Carmen.  
Part demandada: Rachid Khattabi en rebel·lia processal.  
Objecte del judici: desnonament i rendes.  
Antecedents de fet:  
Primer  
Que la procuradora de la part actora va presentar escrit de demanda que pel torn del repartiment va correspondre a este Jutjat, en què s'al·legaven els fets i fonaments jurídics que estimava d'aplicació al cas d'actuacions i acabava suplicant que, després dels tràmits legals, es dictara sentència per la qual s'estimara la demanda i es declarara resolt el contracte d'arrendament amb el desnonament, i es condemnara la demandada a pagar la quantitat de 2.296,80 euros per rendes impagades més les que es produïsquen fins al lliurament de la possessió i a desallotjar l'immoble en el termini legal, amb l'advertència de llançament, amb expressa imposició a esta de les costes causades.  
Segon  
Que admesa a tràmit la demanda esmentada, es van convocar les parts per a la celebració de la vista establida en la llei, a l'acte de la qual va comparéixer la part actora que es va ratificar en el seu escrit inicial. La part demandada no va comparéixer per la qual cosa va ser declarada en rebel·lia. La part actora va proposar prova que va ser admesa i va quedar el plet vist per a sentència.  
Tercer  
Que en la substanciació del present procediment, s'han observat totes les formalitats de l'orde processal.  
Fonaments de dret:  
Primer  
Que en la present relació juridicoprocessal, la part actora exercix l'acció de desnonament per causa de falta de pagament, conforme al que establix l'article 27.2.a) de la Llei d'Arrendaments Urbans 29/1994, de 24 de novembre, i s'acumula a ella una acció de reclamació de rendes.  
Segon  
De la prova documental aportada ha quedat acreditat l'existència del contracte d'arrendament amb la demandada sobre l'immoble destinat a local de negoci situat a Torreblanca (Castelló), avinguda del Mar, número 20, baixos, mitjançant contracte de subarrendament de data 28 d'octubre de 2004; com que ha sigut citat el demandat, amb les advertències regulades en l'article 440.3 de la LEC, que establix que en els casos de desnonament de finca urbana per falta de pagament de la renda o quantitats assimilades s'advertirà al demandat que si no compareix a la vista es declararà el desnonament sense més tràmits, sense que haja comparegut a l'acte de la vista el dit demandat, és procedent estimar la demanda rectora de les presents actuacions i declarar el desnonament, així com condemnar-lo a pagar la quantitat reclamada a la vista de la documental i la seua incompareixença, que en la data de la vista ascendixen a 6.890,40 euros.  
Tercer  
Que, quant a les costes processals, originades en el procediment, estes han de ser imposades al demandat vençut, de conformitat amb el que establix l'article 394 de la Llei d'Enjudiciament Civil.  
Vistos els articles esmentats i la resta de general i pertinent aplicació:  
Decisió:  
Que estime la demanda interposada per la procuradora dels tribunals Carmen Linares Beltrán, en nom i representació de Rosa María Rodrigo Pitarch, i declare la resolució del contracte d'arrendament, de data 28 d'octubre de 2004, i el desnonament del demandat, Rachid Khattabi, respecte de l'immoble destinat a local de negoci situat a Torreblanca (Castelló), avinguda del Mar, número 20, baixos; condemne el demandat a desallotjar l'immoble i deixar-lo lliure, vacu, expedit i a disposició de l'actora, amb l'advertència de llançament si no el desallotja en el termini legal, així com a pagar a l'actora la quantitat de 6.890,40 euros més les rendes que es produïsquen fins al lliurament de la possessió, amb expressa imposició a este de les costes processals causades.  
Notifiqueu la present resolució a les parts.  
Lliureu testimoni d'esta perquè conste en les actuacions.  
Mode d'impugnació: mitjançant recurs d'apel·lació davant de l'Audiència Provincial de Castelló (article 455 LECn).  
El recurs es prepararà mitjançant escrit presentat en este Jutjat en el termini de cinc dies hàbils, comptats des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).  
Esta és la meua sentència, que pronuncie, mane i firme.  
Atés el desconeixement de l'actual domicili o residència de la part demandada, per providència de 27 de juny de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Generalitat, per a dur a efecte la diligència de notificació de sentència.  
Castelló de la Plana, 21 de juliol de 2006.. La secretària judicial: Elena Fernández Ruiz.